જે પૈકી મંુબઇ અને જયપુરના સાધકો દ્વારા બોલીવુડમાં મોટા પાયે રોકાણ કરવામાં આવ્યુ હોવાનું પ્રાથમિક તબક્કે જાણવા મળ્યું છે. આ સિવાય સુરત-અમદવાદ અને અન્ય શહેરોમાં બાંધકામ ક્ષેત્રે પણ મોટા પાયે રોકાણ કરવામાં આવયું હોવાનું જાણવા મળ્યું છે. ઉલ્લેખનીય છે કે, ડિસેમ્બર ૨૦૧૩માં અમદાવાદ ખાતે એક ફલેટમાં નારાયણ સાંઇની ધરપકડ અંગે પાડવામાં આવેલા દરોડા દરમિયાન અધધધ ૪૨ પોટલાઓ મળી આવ્યા હતા. આ પોટલાઓમાંથી રજે રજની માહિતી મેળવવામાં ઇન્કમ ટેક્સની સફળતા સાંપડી હતી. અને જેને આધારે ગઇકાલે દેશભરમાં નારાયણ સાંઇ અને આસારામના આર્થિક સામ્રાજ્યના કેન્દ્ર બિંદુ સમાન ૭૦ જેટલા સ્થળો પર સાગમટે દરોડાની કાર્યવાહી હાથ ધરવામાં આવી હતી. આ કામગીરી આજે પણ યથાવત છે. અને હાલના તબક્કે મોટા પાયે બેનંબરી રોકાણોની માહિતી મળી હોવાનું જાણવા મળ્યું છે.